44 
samme Hule tilbyder, ikkun kunde forklares ved Antagelsen af Indvirk- 
ningen af store Steenmasser paa Dyrene, forsynede endnu med deres 
Kjöd og Hud. | 
Den anden Klasse af mechaniske Forandringer, disse Knokler 
have undergaaet, hidröre fra Indvirkningen af Rovdyrtænder, og disse 
Forandringer staae fölgeligen i Forhold, deels til Modstanden, Knoklen 
tilböd mod Tanden, deels til Rovdyrets Natur, fra hvilket Beskadigelsen 
hidrörer. Rovdyr, der söge en fortrinlig Deel af deres Næring i Knok- 
lerne selv, og som vare forsynede med knusende Organer, som Forver- 
denens Hyæner i Europas Huler, manglede i denne Verdensdeel, og 
andre traadte i deres Sted, der have foreviget deres Minde paa en Maade, 
som var langt mindre ådelæggende for Levningerne af det Bytte, de 
ophobede omkring sig. 
Da denne Art af Beskadigelse er meget let at erkjende, opholder 
jeg mig ei videre ved den. Jeg behöver neppe at bemærke, at Brud- 
stykkerne ere adspredte imellem hinanden, og overalt omgivne af, og 
fyldte med Jord. Ofte finder man dem desuden begnavede af smaae 
Dyrs Tænder. 
É Den tredie Klasse endelig af disse mechaniske Forandringer ved 
Knoklerne bestaaer i en Afstumpning af deres Spidser og Kanter, kort 
i en Afslibning. Jeg har i Afhandlingen over Hulen Cerca grande 
gjort Rede for dette mærkelige Phænomen, og godtgjort, at det virkelig 
hidrörer fra Indvirkningen af Vandet, der i hine Tider har havt Adgang 
til de Huler, hvori disse rullede Knokler findes”). 
+) Jeg anseer det for overilådigt, her at omtale de mechaniske Beskadigelser, nogle 
Knokler have været udsatte for i de Huler, i hvilke der have været arbeidet paa 
Salpeter, deels som tilfældige, deeis som let erkjendelige paa det friske Brud. 
Brasilianerne værdige disse Knokler aldeles ingen Opmærksomhed, skjöndt deres 
Tilstedeværelse i Hulernes Jordlag ei er dem ubekjendt. Ja vilde man fæste Lid 
til deres Angivelser, hvilke jeg ved talrige Erfaringer har lært at skatte tilborligen, 
maatte Forekomsten af Knokler i Hulernes Jordlag endog være et mere almin- 
L 
